אלן מנקן

אלן מֶנקֶן (באנגלית: Alan Menken; נולד ב-22 ביולי 1949) הוא מלחין יהודי אמריקאי, שהתפרסם בזכות הלחנת פסקולי סרטי ההנפשה של חברת וולט דיסני. זוכה שמונה פרסי אוסקר, שבעה פרסי גלובוס הזהב, פרס גראמי, פרס טוני ופרס אמי. מנקן הוא אחד מהאישים הבודדים אשר זכו בפרסי אוסקר, אמי, טוני וגראמי. מנקן נולד וגדל בניו רושל, ניו יורק. בא ממשפחה של רופאי שיניים, בעלי חיבה למחזות זמר בברודוויי. מנקן גדל על "גברתי הנאווה" ו"צלילי המוסיקה" וגילה התעניינות במוזיקה מגיל צעיר. בבית הספר התיכון למד לנגן בכינור ובפסנתר. לאחר מכן קיבל תואר במוזיקולוגיה מטעם אוניברסיטת ניו יורק ובתום לימודיו החל לעבוד ב-Musical Theater Workshop, שם התמקצע בתחום ההלחנה. מנקן החל להלחין למחזות זמר בברודוויי משנת 1979, אז שיתף פעולה עם הפזמונאי הווארד אשמן במחזמר "יברך אותך אלוהים, אדון רוזווטר" (על פי ספרו של קורט וונגוט). הפריצה שלו הגיעה בשנת 1982, עם כתיבת הלחן למחזמר "חנות קטנה ומטריפה", אשר זכה להצלחה רבה ועובד לסרט קולנוע ארבע שנים אחר כך. אז קיבל מנקן מועמדות ראשונה לפרס האוסקר על שיר הנושא של "חנות קטנה ומטריפה" הנקרא "Mean Green Mother From Outer Space" (אך לא זכה בסופו של דבר). בשלהי שנות ה-80 החל שיתוף הפעולה המצליח בין מנקן לחברת וולט דיסני, כשהלחין את המוזיקה לסרטים "בת הים הקטנה", "היפה והחיה", "אלאדין" ו"פוקהונטס". על כל אחד מארבעת הסרטים הללו קיבל מנקן שני פרסי אוסקר: פסקול ושיר נושא. כמו כן זכה בשבעה פרסי גלובוס הזהב, שניים על "בת הים הקטנה", "היפה והחיה" ו"אלאדין" ועוד אחד על "פוקהונטס". בנוסף לכך זכה בעשרה פרסי גראמי, ובהם לשיר השנה 1993 - "A Whole New World", שיר הנושא של "אלאדין". בשנת 1994 קיבל מועמדות לפרס טוני על המחזמר "היפה והחיה". במחצית השנייה של שנות ה-90 כתב את הפסקול לסרטי דיסני נוספים, ובהם "הגיבן מנוטרדם" ו"הרקולס". שניהם זיכו אותו במועמדות באוסקר, הגם שלא זכה בפרס. בשנת 2007 כתב את כל השירים והיה המפיק המוזיקלי של הסרט "מכושפת". בשנת 2012 זכה בפרס טוני לפסקול הטוב ביותר עבור המחזמר "נערי העיתונים". בשנת 2020 זכה בפרס אמי לשיר המקורי הטוב ביותר בתוכנית אנימציה עבור השיר "Waiting in the Wings" מ"פלונטר: הסדרה", ובכך הצטרף לרשימה של זוכי אוסקר, אמי, גראמי וטוני. מנקן נשוי משנת 1972 לג'ניס ולהם שתי בנות. "הקו" (1980) "חנות קטנה ומטריפה" (1986) "בת הים הקטנה" (1989) "רוקי 5" (1990) (השיר: "The Measure of A Man") "היפה והחיה" (1991) "נערי העיתונים" (1992) "אלאדין" (1992) "לינקולן" (1992) - סרט טלוויזיה "שכחו אותי בבית 2" (1992) (השיר: "My Christmas Tree") "פוקהונטס" (1995) "הגיבן מנוטרדאם" (1996) "הרקולס" (1997) "בת הים הקטנה 2: השיבה לים" (2000) - יצא ישירות לווידאו "מרד החיות" (2004) "נואל" (2004) (השיר: "Winter Light") "מזמור לחג המולד" (2004) - סרט טלוויזיה "לאלף את אבא" (2006) "מכושפת" (2007) "פלונטר" (2010) "מראה מראה: הסיפור האמיתי" (2012) "מסיבת נקניקיות" (2016) "היפה והחיה" (2017) "ראלף שובר את האינטרנט" (2018) "הולמס & ווטסון" (2018) "המוזיקה של הווארד" (2018) "אלאדין" (2019) "מכושפת 2" (2022) - יצא ישירות לדיסני+ "בת הים הקטנה (2023) "יברך אותך אלוהים, אדון רוזווטר" (1979) "חנות קטנה ומטריפה" (1982) - אוף-ברודוויי "חלום על רחוב מלכותי" (1983) "המרוץ לצמרת של דודי קרביץ" (1987) "היפה והחיה" (1994) "מזמור לחג המולד" (1994) "המלך דוד" (1997) "הגיבן מנוטר-דאם" (1999) - ברלין "חנות קטנה ומטריפה" (2003) "בת הים הקטנה" (2007) "הנזירות בלוז" (2010) לונדון "Newsies" (פרס הטוני, 2012) אתר האינטרנט הרשמי של אלן מנקן אלן מנקן, במסד הנתונים הקולנועיים IMDb (באנגלית) אלן מנקן, באתר AllMovie (באנגלית) אלן מנקן, באתר Box Office Mojo (באנגלית) אלן מנקן, במסד הנתונים הקולנועיים KinoPoisk (ברוסית) אלן מנקן, באתר אפל מיוזיק (באנגלית) אלן מנקן, באתר ספוטיפיי אלן מנקן, באתר AllMusic (באנגלית) אלן מנקן, באתר MusicBrainz (באנגלית) אלן מנקן, באתר דיזר אלן מנקן, באתר Discogs (באנגלית) אלן מנקן, באתר Songkick (באנגלית) אלן מנקן, באתר Genius אלן מנקן, באתר SecondHandSongs אלן מנקן, באתר DNCI אלן מנקן, באתר בילבורד (באנגלית) אתר על מנקן ויצירתו אבנר שביט, לונדון‏, "היפה והחיה": ריאיון עם אלן מנקן, האיש שהלחין את הילדות שלנו, באתר וואלה, 29 במרץ 2017 אלן מנקן, באתר אנציקלופדיה בריטניקה (באנגלית) Alan Menken, באתר Little Golden Guy Alan Menken, באתר HFPA Grammy Award Winners, באתר פרסי גראמי (צריך לחפש "Alan Menken" בתיבת החיפוש) Search Past Winners (עמוד 62 מ-91), באתר פרסי הטוני